
	Likumprojekts (grozījumi)
 14.1 pantā:
	Iebildums
LSA norāda, ka augstskolu padomes šobrīd faktiski ir nostrādājušas aptuveni pusi sava termiņa no 1. cikla. Anotācijā tiek norādīts, ka padomes locekļu skaitu ir nepieciešams samazināt, lai “nodrošinātu efektīvāku padomju darbību un nodrošinātu operatīvāku un dinamiskāku lēmumu pieņemšanu [...]”, taču cik zināms LSA, IZM nav veikusi ne padomju darbu izvērtējumu, ne sniegusi piemērus kā padomju locekļu skaits ir apgrūtinājis augstskolu darbu vai lēmumu pieņemšanu. 

Turklāt, samazinot sastāva izmēru tiek samazināts pārstāvēto viedokļu un kompetenču klāsts, kas bija viens no oriģinālajiem iemesliem, kurus IZM minēja ieviešot padomes augstskolu pārvaldībā. 

Līdz ar to LSA aicina vai nu anotācijā izvērsti skaidrot kādā veidā padomes locekļu skaita samazināšana nodrošinātu IZM uzstādītos mērķus, vai nemainīt padomju izmēru.
 
Piedāvātā redakcija
Negrozīt ceturtās daļas ievaddaļu; ceturtās daļas 1. punktu; ceturtās daļas 3. punktu; septītās daļas ievaddaļā vārdu “septiņi”; septītās daļas 1. punktu; septītās daļas 3. punktu, vai papildināt anotāciju ar izvērstu IZM pamatojumu par izmaiņām.

